Blaze7451/Wiki-th-20250601 huggingface dataset:
หม่อมหลวงนวลผ่อง เสนาณรงค์

ท่านผู้หญิงนวลผ่อง เสนาณรงค์ (12 กุมภาพันธ์ พ.ศ. 2472 - 28 กุมภาพันธ์ พ.ศ. 2540) (เดิม หม่อมหลวงนวลผ่อง สนิทวงศ์) เป็นธิดาของพลตรี หม่อมสนิทวงศ์เสนี (หม่อมราชวงศ์ตัน สนิทวงศ์) กับท่านผู้หญิงแผ้ว สนิทวงศ์เสนี สมรสกับพลเอก แสวง เสนาณรงค์ อดีตรัฐมนตรีประจำสำนักนายกรัฐมนตรี เมื่อปี พ.ศ. 2497 มีบุตร-ธิดา 3 คน คือ
# เพชรพริ้ง สารสิน อดีตผู้อำนวยการใหญ่ ฝ่ายภาพลักษณ์และสื่อสารองค์กร บริษัท การบินไทย จำกัด (มหาชน) 
# พราวพร เสนาณรงค์ ผู้ช่วยเลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (สมรสกับ พลตำรวจตรี ทันตแพทย์ พิมล บำรุง)
# แมนพงศ์ เสนาณรงค์ รองผู้จัดการ ตลาดหลักทรัพย์แห่งประเทศไทย 
ท่านผู้หญิงนวลผ่อง เสนาณรงค์ถึงแก่อนิจกรรม เมื่อวันที่ 28 กุมภาพันธ์ พ.ศ. 2540 สิริอายุ 68 ปี มีพิธีพระราชทานเพลิงศพเมื่อวันที่ 26 เมษายน พ.ศ. 2540 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

**เกียรติคุณ**
ท่านผู้หญิงนวลผ่อง ได้รับใช้ใต้เบื้องพระยุคลบาทสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในตำแหน่งผู้อำนวยการกองหารายได้ สภากาชาดไทย ช่วยเหลืองานด้านอื่น ๆ ของสภากาชาดไทย อาทิ เป็นกรรมการวางแผนและพัฒนา และกรรมการจัดการทรัพย์สิน ได้รับรางวัลบุคคลดีเด่นของชาติ ปี พ.ศ. 2539 สาขาเผยแพร่เกียรติภูมิของไทยจากสำนักงานคณะกรรมการเอกลักษณ์ของชาติ และเป็นนายกคนแรกของสมาคมศิษย์เซนต์ฟรังซีสซาเวียร์ คอนแวนต์ 

**เครื่องราชอิสริยาภรณ์**

**อ้างอิง**
หมวดหมู่:ท่านผู้หญิง
หมวดหมู่:หม่อมหลวง
นวลผ่อง
หมวดหมู่:คู่สมรสของนักการเมืองไทย
หมวดหมู่:บุคคลจากโรงเรียนเซนต์ฟรังซีสซาเวียร์คอนแวนต์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
วงศ์ว่านไก่แดง

วงศ์ว่านไก่แดง หรือ (:En:Gesneriaceae) เป็นวงศ์ของพืชมีดอกที่มีสมาชิกประมาณ  150 สกุลและประมาณ 3,200 สปีชีส์ในเขตร้อนของโลกเก่าและโลกใหม่  หลายสปีชีส์มีดอกสีสดใสและใช้เป็นไม้ประดับ

**ตัวอย่างสกุล**
ไฟล์:KlugiaWynaad.jpg|thumb|Rhynchoglossum notonianum

**แหล่งข้อมูลอื่น**
 World Checklist of Gesneriaceae- Genera of Gesneriaceae- Gesneriad Reference Web- Gesneriaceae:  A Scientific Overview, by Prof. Anton Weber date=2007-05-05  (on the Gesneriad Reference Web)- Gesneriaceae date=2006-09-01  in  Flora of China- The Gesneriad Society (formerly the American Gloxinia and Gesneriad Society)- Annotated Bibliography of the Gesneriaceae- Phylogenetic relationships in the Gesnerioideae (Gesneriaceae) based on nrDNA ITS and cpDNA trnL-F and trnE-T spacer region sequences date=2010-06-26  (link to abstract)- Evolution of Cyrtandra (Gesneriaceae) in the Pacific Ocean: the origin of a supertramp clade- Weber, A. 2004. Gesneriaceae and Scrophulariaceae: Robert Brown and now. Telopea 10(2): 543-571.- Gesneriaceae: All you need to know about gesneriads. date=2015-02-08 

**อ้างอิง**
หมวดหมู่:วงศ์ว่านไก่แดง
กิฟอินทูมี

กิฟอินทูมี (Give In to Me) เป็นเพลงที่ 10 ในอัลบั้มเดนเจอรัสของไมเคิล แจ็กสันกับสแลชในปี ค.ศ. 1991 วางจำหน่ายเมื่อวันที่ 15 กุมภาพันธ์ ค.ศ. 1993

**รายชื่อเพลง**
 ซีดีซิงเกิลออสเตรีย
# "กิฟอินทูมี" – 5:28
# "เดอร์ตีไดอานา" – 4:52
# "บีตอิต" – 4:17- ซีดีซิงเกิลสหราชอาณาจักร
# "กิฟอินทูมี" (เวอร์ชันเสียงร้อง) – 4:42
# "เดอร์ตีไดอานา" – 4:52
# "บีตอิต" – 4:17- แผ่นเสียง 7 นิ้ว
# "กิฟอินทูมี" – 5:28
# "เดอร์ตีไดอานา" – 4:52

**ชาร์ต**

**ชาร์ตประจำสัปดาห์**

**ชาร์ตสิ้นปี**

**การรับรอง**

**อ้างอิง**
หมวดหมู่:เพลงในปี พ.ศ. 2534
หมวดหมู่:ซิงเกิลในปี พ.ศ. 2536
หมวดหมู่:เพลงของไมเคิล แจ็กสัน
หมวดหมู่:เพลงฮาร์ดร็อก
หมวดหมู่:เพลงที่ประพันธ์คำร้องโดยไมเคิล แจ็กสัน
หมวดหมู่:เพลงบันทึกเสียงที่ผลิตโดยไมเคิล แจ็กสัน
ซีเจ เพร์รี

แคเธอรีน จอย เพร์รี (Catherine Joy Perry; 24 มีนาคม ค.ศ. 1985) เป็นนักแสดงและนักมวยปล้ำอาชีพหญิงชาวอเมริกันที่รู้จักในWWEภายใต้ชื่อ ลานา (Lana) เป็นอดีตภรรยาของรูเซฟ

**ผลงานแสดง**

**ภาพยนตร์**

**โทรทัศน์**

**ผลงานเพลง**

**ซิงเกิลส์**

**รางวัลความสำเร็จ**
 Rolling Stone
** Worst Storyline (2015) small|With Dolph Ziggler vs. Rusev/Summer Rae - Wrestling Observer Newsletter
** Best Gimmick (2014) with Rusev

**อ้างอิง**

**แหล่งข้อมูลอื่น**
 lana- WWELana- C.J. Perry
หมวดหมู่:นักมวยปล้ำอาชีพหญิงชาวอเมริกัน
หมวดหมู่:นักแสดงอเมริกัน
หมวดหมู่:นักมวยปล้ำอาชีพจากรัฐฟลอริดา
หมวดหมู่:ชาวอเมริกันเชื้อสายเวเนซุเอลา
หมวดหมู่:ชาวอเมริกันเชื้อสายโปรตุเกส
หมวดหมู่:บุคคลจากแนชวิลล์
หมวดหมู่:ศิษย์เก่าจากมหาวิทยาลัยฟลอริดาสเตต
ตูอีกาโนกูโปลู

ราชวงศ์ตูอีกาโนกูโปลู () เป็นราชวงศ์ที่ปกครองจักรวรรดิตูอีโตงาร่วมกับราชวงศ์ตูอีโตงาและตูอิฮาอะตากาลาอัว ราชวงศ์ตูอิกาโนกูโปลูสถาปนาขึ้นโดยพระเจ้าโมอูงาโอโตงาตูอิฮาอะตากาลาอัวพระองค์ที่ 6 โดยแต่งตั้งพระราชโอรสของพระองค์ซึ่งมีพระราชมารดาเป็นชาวซามัวคือเจ้าชายงาตาขึ้นเป็นตูอิกาโนกูโปลูพระองค์แรก ราชวงศ์นี้ตั้งขึ้นเพื่อช่วยเหลือตูอิฮาอะตากาลาอัวบริหารราชการแผ่นดิน อย่างไรก็ตามในเวลาต่อมาราชวงศ์ตูอิกาโนกูโปลูเริ่มมีบทบาททางการปกครองมากขึ้น เห็นได้จากการที่ตูอีโตงาต้องอภิเษกสมรสเจ้าหญิงจากราชวงศ์ตูอิกาโนกูโปลูแทนที่จะมาจากตูอิฮาอะตากาลาอัว ในช่วงปลายจักรวรรดิตูอีโตงาเกิดการแตกแยกขึ้นระหว่างราชวงศ์และผู้ปกครองท้องถิ่นต่างๆ ซึ่งในท้ายที่สุดพระเจ้าเตาฟาอาเฮาจากราชวงศ์ตูอิกาโนกูโปลูสามารถรวบรวมดินแดนที่แตกแยกให้เป็นหนึ่งเดียวได้อีกครั้งและสถาปนาราชอาณาจักรตองงาขึ้น ในปัจจุบันตูอิกาโนกูโปลูเป็นราชวงศ์ที่ปกครองประเทศตองงาในนามราชวงศ์ตูปู พระมหากษัตริย์พระองค์ปัจจุบันของราชวงศ์นี้คือสมเด็จพระราชาธิบดีตูปูที่ 6 

**ดูเพิ่ม**
 รายพระนามพระมหากษัตริย์ตองงา- จักรวรรดิตูอีโตงา- ตูอีโตงา- ตูอิฮาอะตากาลาอัว

**อ้างอิง**
หมวดหมู่:ประวัติศาสตร์ตองงา
หมวดหมู่:พระมหากษัตริย์ตองงา
โลกบ้องแบ๊วของแมวตัวกลม

โลกบ้องแบ๊วของแมวตัวกลม (Poyopoyo Kansatsu Nikki) เป็นซีรีส์มังงะญี่ปุ่น แต่งเรื่องและวาดภาพโดยรู ทัตสึกิ เป็นเรื่องราวเกี่ยวกับชีวิตประจำวันของแมวตัวกลมชื่อโปโยะ และครอบครัวซาโต้ที่เลี้ยงโปโยะ ตีพิมพ์โดยสำนักพิมพ์ทาเกโชโบะ มังงะมีลิขสิทธิ์ในประเทศไทยโดยสำนักพิมพ์เซนชู  ได้รับการดัดแปลงเป็นซีรีส์อนิเมะโทรทัศน์ในเดือนมกราคม พ.ศ. 2555 วิดีโอเกมอิงจากซีรีส์ที่ให้ผู้เล่นเลี้ยงโปโยะจำหน่ายในเดือนเมษายน พ.ศ. 2555 สำหรับเครื่องเล่นนินเท็นโด 3ดีเอส

**ตัวละคร**
ตัวละครหลัก- ซาโต้ โปโยะ แมวเพศผู้รูปร่างกลมตัวสีส้ม ตัวละครหลักของเรื่อง โปโยะนั้นเป็นแมวที่ตัวกลมมาตั้งแต่เกิดเอกลักษณ์คือเท้าหน้าซ้ายจะสีชมพูติดเป็นแถบเล็ก ๆ เหมือนอาโพโลช็อกโกแลต- ซาโต้ โมเอะ เจ้าของของโปโยะ เป็นคนที่ทำอาหารเก่งมาก ชอบประดิษฐ์ประดอยของต่าง ๆ ออกมาเป็นรูปโปโยะ- ซาโต้ ฮิเดะ น้องชายของโมเอะ เป็นคู่กัดกับโปโยะ ชอบหมามากกว่าแมว แต่ลึก ๆ ก็คอยดูแลโปโยะอยู่เหมือนกัน- ซาโต้ ชิเงะ พ่อของโมเอะและฮิเดะ เป็นชาวสวนตัวจริงปลูกอะไรก็ขึ้นดีไปหมด นอกจากนั้นยังเป็นคนที่แข็งแรงมาก ๆ- มากิ เพื่อนร่วมชั้นของฮิเดะ แอบชอบฮิเดะ เป็นลูกสาวของร้านเบเกอรี่ชื่อดัง เชี่ยวชาญการทำขนม- ซูซูกิ เพื่อนร่วมชั้นของฮิเดะ เป็นเพื่อนสนิทกับฮิเดะ แอบชอบโมเอะอยู่ เป็นคนที่เก่งด้านมัลติมีเดียมาก- สึคุดานิ สุนัขของมากิ ซุกซนมากมักและจะโดนโปโยะปราบอยู่บ่อย ๆ- ไดฟูกุ หนูแฮมสเตอร์ของซูซูกิ สร้างรายได้ให้ซูซูกิมากมายจากการที่ซูซูกิเขียนการ์ตูนและบันทึกจากไดฟูกุ
ตัวละครรอง- คุณยาย อาศัยอยู่บ้านข้าง ๆ ครอบครัวซาโต้ เป็นเจ้าของคุโรเบ้ ชอบแมวและทำอาหารเก่งเหมือนโมเอะ เป็นคนมีอารมณ์ขันและสนุก- คุโรเบ้ แมวเพศผู้ที่ชอบโปโยะแต่เดิมถูกทิ้งอยู่ที่ลานจอดรถทำให้กลัวการขึ้นรถมาก- เอริจัง แมวสาวของคุณนักเขียนพู่กัน ได้เรียนรู้หลายอย่างจากโปโยะแต่เดิมเป็นแมวที่ซนมากจนถูกนำมาคืนที่ร้านบ่อย ๆ กระทั่งคุณนักเขียนพู่กันมาซื้อไปและตั้งชื่อตามดาราสาว เอริ- คุณหมอ สัตวแพทย์ประจำคลินิกสัตว์สวีท ช่วยโมเอะไว้ในหลาย ๆ ตอน

**โครงเรื่อง**
โปโยะเป็นแมวจรจัดในสถานบันเทิงแห่งหนึ่งซึ่งคืนหนึ่งโมเอะซึ่งดื่มหนักจนเมาก็มาพบเข้าและฟุบหลับบนตัวโปโยะจนถึงเช้า พอโมเอะตื่นขึ้นจึงพบว่าสิ่งที่ตนนอนทับนั้นไม่ใช่หมอนแต่ดันเป็นแมวตัวกลมไปได้เสียนี่ เห็นดังนั้นแล้วโมเอะจึงเก็บโปโยะกลับมาเลี้ยงที่บ้านทันที
โครงเรื่องโดยรวมนั้นกล่าวถึงชีวิตประจำวันของครอบครัวซาโต้ (รวมโปโยะ) และเพื่อนบ้านในละแวกไกล้เคียงในแต่ละวัน ตัวเนื้อเรื่องไม่มีอะไรซับซ้อนมากนัก

**อ้างอิง**

**แหล่งข้อมูลอื่น**
  เว็บไซต์ทางการของภาพยนตร์การ์ตูนโทรทัศน์ โลกบ้องแบ๊วของแมวตัวกลม date=2012-10-27  -  ข้อมูลหนังสือการ์ตูน โลกบ้องแบ๊วของแมวตัวกลม ในอนิเมะนิวส์เน็ตเวิร์ก 
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:มังงะที่ตีพิมพ์ในปี พ.ศ. 2547
หมวดหมู่:อนิเมะที่ออกฉายในปี พ.ศ. 2555
หมวดหมู่:การ์ตูนช่องเกี่ยวกับแมว
หมวดหมู่:สตูดิโอดีน
หมวดหมู่:กลุ่มชนเจอร์แมนิก

หมวดหมู่:กลุ่มชาติพันธุ์ในประเทศเยอรมนี
จอร์มานิค
af:Kategorie:Germaanse volk
als:Kategorie:Germane
an:Categoría:Pueblos chermanicos
ar:تصنيف:جرمانيون
bar:Kategorie:Germanen
bat-smg:Kateguorėjė:Germanā
be:Катэгорыя:Германцы
be-x-old:Катэгорыя:Германцы
bg:Категория:Германи
br:Rummad:Germaned
ca:Categoria:Grups germànics
cs:Kategorie:Germáni
da:Kategori:Germanere
de:Kategorie:Germanen
en:Category:Germanic peoples
eo:Kategorio:Ĝermanoj
es:Categoría:Pueblos germánicos
et:Kategooria:Germaanlased
eu:Kategoria:Antzinako germaniarrak
fa:رده:ژرمن‌ها
fi:Luokka:Germaaniset kansat
fr:Catégorie:Peuple germanique
fy:Kategory:Germaansk folk
gl:Categoría:Pobos xermánicos
he:קטגוריה:עמים גרמאניים
hr:Kategorija:Germani
hy:Կատեգորիա:Գերմանացիներ
it:Categoria:Germani
ja:Category:ゲルマン
kk:Санат:Германдықтар
ko:분류:게르만족
la:Categoria:Germani
lt:Kategorija:Germanai
lv:Kategorija:Ģermāņi
mhr:Категорий:Германйеҥ-влак
mk:Категорија:Германски народи
nds-nl:Kategorie:Germoans vôlk
no:Kategori:Germanske folkeslag
ro:Categorie:Popoare germanice
ru:Категория:Германцы
sh:Kategorija:Germanski narodi
simple:Category:Germanic peoples
sk:Kategória:Germáni
sl:Kategorija:Germani
sr:Категорија:Германски народи
tk:Kategoriýa:Germanlar
tr:Kategori:Cermenler
uk:Категорія:Германці
ur:زمرہ:جرمن اقوام
zh:Category:日耳曼人
หมวดหมู่:ชาวเคลต์

หมวดหมู่:บุคคลแบ่งตามชาติพันธุ์
หมวดหมู่:กลุ่มชาติพันธุ์ในอังกฤษ
หมวดหมู่:กลุ่มชาติพันธุ์ในประเทศเยอรมนี
หมวดหมู่:ประวัติศาสตร์เยอรมนี
หมวดหมู่:กลุ่มชาติพันธุ์ในยุโรป
หมวดหมู่:ตระกูลโบฟอร์ต

หมวดหมู่:ตระกูลขุนนางอังกฤษ
หมวดหมู่:ตระกูลอังกฤษ
หมวดหมู่:ราชวงศ์แลงคัสเตอร์
แมกซ์เวลล์ เทรเวอร์

แมกซ์เวลล์ เทรเวอร์ (Maxwell Trevor) เป็นนักจักรยานชาวอินเดีย ซึ่งถือเป็นนักจักรยานที่ยอดเยี่ยมที่สุดของประเทศอินเดีย เทรเวอร์เป็นผู้ครองสถิติของประเทศ โดยชนะเหรียญรางวัลกว่า 250 เหรียญและเป็นแชมป์จักรยานลู่ของประเทศสิบเอ็ดสมัย

**ประวัติ**
แมกซ์เวลล์ เทรเวอร์ เกิดในครอบครัวเชื้อสายแองโกลอินเดีย โดยเขาเป็นหนึ่งในพี่น้องที่มีอยู่ทั้งหมดหกคน สี่คนเอาดีทางกีฬาจักรยานซึ่งได้เป็นตัวแทนรัฐอานธรประเทศและเป็นตัวแทนของประเทศหลายต่อหลายครั้ง นอกจากนี้ยังได้รับแรงบันดาลใจโดยเพรสตัน ทัลลี ซึ่งเป็นนักจักรยานระดับนานาชาติ ความสนใจในกีฬาของเทรเวอร์ได้รับการจุดประกายโดยพี่ชายของเขาที่มีชื่อว่า เกล็น ซึ่งเป็นนักจักรยานระดับนานาชาติในคริสต์ทศวรรษ 1970 ด้วยการฝึกฝนร่วม 8–10 ชั่วโมงของทุกวัน และได้รับการฝึกสอนโดยมุมตัซ อาเหม็ด ซึ่งเป็นผู้ฝึกสอนในระดับรัฐ ผู้ใช้ชีวิตในช่วงท้ายที่สหรัฐอเมริกา เทรเวอร์มีภรรยาและลูกทั้งหมดสามคน โดยลูกคนหนึ่งที่ได้รับการฝึกสอนจากเขา ได้ชนะการแข่งขันในระดับเยาวชนของประเทศและชนะอันดับสามในการแข่งขันชิงชนะเลิศของภาคใต้
การรุกของเทรเวอร์สู่การแข่งจักรยานได้เริ่มขึ้นใน ค.ศ. 1980 โดยในปีนั้น เขาได้ชนะการแข่งทั้งในระดับเยาวชนรวมถึงในรุ่นใหญ่ เขาได้เป็นตัวแทนของอินเดียในการแข่งขันเอเชียนเกมส์ที่เดลี (ค.ศ. 1982) และโซล (ค.ศ. 1986), จักรยานชิงแชมป์เอเชีย, ชิงแชมป์โลก และเฟรนด์ชิพเกมส์
หลังจากอำลาจากการเล่นกีฬา เทรเวอร์ได้ทำหน้าที่เป็นผู้ฝึกสอนทีมจักรยานรัฐอานธรประเทศและเป็นเลขานุการแห่งสมาคมจักรยานของรัฐ นอกจากนี้ เขายังมีส่วนร่วมในหลายกิจกรรม ดังเช่น การสนับสนุนวัฒนธรรมแองโกลอินเดีย และการรณรงค์ทางสังคม เช่น 'จักรยานในการทำงาน' หลังจากได้รับการไล่ตามโดยนักจักรยานรุ่นเยาว์ เทรเวอร์ก็ได้เริ่มการฝีกสอน และมีแผนที่จะเริ่มมีสถานศึกษาเป็นของตัวเอง

**อ้างอิง**

**แหล่งข้อมูลอื่น**
 100000783208769
หมวดหมู่:นักจักรยานชาวอินเดีย
หมวดหมู่:นักจักรยานลู่
หมวดหมู่:ชาวแองโกล-อินเดีย
หมวดหมู่:บุคคลจากไฮเดอราบาด
หม่อมเจ้ากุสุมา เกษมสันต์

หม่อมเจ้ากุสุมา เกษมสันต์ เป็นพระธิดาในพระเจ้าบรมวงศ์เธอ กรมหลวงพรหมวรานุรักษ์ ประสูติแต่หม่อมเจียม เกษมสันต์ ณ อยุธยา (สกุลเดิม คชเสนี) เมื่อวันที่ 24 พฤศจิกายน พ.ศ. 2422 มีพระโสทรขนิษฐา 1 องค์คือหม่อมเจ้าประภาพรรณ และพระโสทรานุชา 1 องค์คือหม่อมเจ้าเกียรติประวัติ 
หม่อมเจ้ากุสุมามีพระนามลำลองในหมู่พระญาติว่า “ท่านหญิงจุ่น” เป็นพระพี่เลี้ยงในสมเด็จพระมหิตลาธิเบศร อดุลยเดชวิกรม พระบรมราชชนก และเป็นพระอภิบาลในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อครั้งยังทรงพระเยาว์ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงเล่าถึงหม่อมเจ้าหญิงกุสุมาดังนี้
:"...เมื่อมาอยู่กรุงเทพฯ เรา (สมเด็จพระเจ้าพี่นางเธอฯ, รัชกาลที่ ๘ และ รัชกาลที่ ๙) ได้ออกสังคมน้อยมาก เมื่อมีพิธีหลวงบางพิธีแม่ (สมเด็จพระศรีนครินทร์ฯ) จะให้ไป แต่การไปนั้นจะให้หม่อมเจ้ากุสุมา เกษมสันต์ เป็นผู้พาไป หม่อมเจ้ากุสุมา เกษมสันต์ เคยเป็นพระพี่เลี้ยงทูลหม่อมฯ (สมเด็จพระมหิตลาธิเบศรฯ) และเมื่อตอนที่เปิดสะพานพุทธยอดฟ้าฯ ป้าจุ่น (หม่อมเจ้ากุสุมา) นี่ก็เป็นผู้พาเราไปกราบพระบรมรูป"
หม่อมเจ้ากุสุมา เกษมสันต์ สิ้นชีพิตักษัยเมื่อพ.ศ. 2477 สิริชันษา 55 ปี พระราชทานเพลิงศพ เมื่อวันพุธที่ 28 ธันวาคม พ.ศ. 2481 ในการนี้ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร เสด็จพระราชดำเนินพระราชทานเพลิงศพ ณ สุสานหลวงวัดเทพศิรินทราวาส 

**อ้างอิง**
ดำรงราชานุภาพ, สมเด็จฯ กรมพระยา, ลำดับสกุลคชเสนี กับ โบราณคดีมอญ ๒๕๐๘
*สมเด็จพระมหิตลาธิเบศร อดุลยเดชวิกรม พระบรมราชชนก. สภาอาจารย์ศิริราช, คณะแพทยศาสตร์ศิริราชพยาบาล, พิมพ์ครั้งที่ ๓, กรุงเทพฯ ไพศาลศิลป์การพิมพ์ ๒๕๒๖
หมวดหมู่:หม่อมเจ้าหญิง
หมวดหมู่:ราชสกุลเกษมสันต์
หมวดหมู่:สกุลคชเสนี
โจโฉ (ภาพยนตร์ พ.ศ. 2555)

โจโฉ (铜雀台, The Assassins) ภาพยนตร์จีนอิงประวัติศาสตร์ ดัดแปลงจากวรรณกรรมของจีนเรื่อง สามก๊ก นำแสดงโดย โจว เหวินฟะ รับบทเป็น โจโฉ กำกับการแสดงโดย เจ้าหลินซัน ออกฉายเมื่อวันที่ 26 กันยายน พ.ศ. 2555

**เนื้อเรื่องย่อ**

**นักแสดง**
 โจว เหวินฟะ เป็น โจโฉ- หลิว อี้เฟย์ เป็น หลิงจู / เตียวเสี้ยน
** จาง จื้มู่ เป็น หลิงจู (วัยเด็ก)- ฮิโระชิ ทะมะกิ เป็น บอกสุ้น
** Liu Jieyi เป็น บอกสุ้น (วัยเด็ก)- ซู โหย่วเผิง เป็น พระเจ้าเหี้ยนเต้- แอนนี่ อวี้ เป็น นางฮกเฮา- ชิว ซินฉื่อ เป็น โจผี- เหยา หลู่ เป็น เกียดเป๋ง- หนี่ ต้าฮง เป็น ฮกอ้วน- Chi Cheng เป็น เคาทู- Qu Quancheng เป็น โจสิด- Bao Jianfeng เป็น ลิโป้- Peng Jingci เป็น โจฮิว- Guo Jinfei เป็น Chen Meng- Tian Ruihui as Mu Yan

**ดูเพิ่ม**
 สามก๊ก- โจโฉ

**แหล่งข้อมูลอื่น**
 โจโฉ The Assassins (铜雀台Tong que tai 2012)
*6568
หมวดหมู่:ภาพยนตร์จีน
หมวดหมู่:ภาพยนตร์จีนที่ออกฉายในปี พ.ศ. 2555
หมวดหมู่:ภาพยนตร์สงคราม
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์โลดโผน
หมวดหมู่:ผลงานที่สร้างจากสามก๊ก
เกิลส์เจเนอเรชันเวิลด์ทัวร์ เกิลส์แอนด์พีซ

เกิลส์เจเนอเรชันเวิลด์ทัวร์ เกิลส์แอนด์พีซ (Girls' Generation World Tour Girls & Peace) เป็นทัวร์คอนเสิร์ตครั้งที่ 5 และเป็นเวิลด์ทัวร์คอนเสิร์ตครั้งแรกของกลุ่มศิลปินหญิงจากเกาหลีใต้ เกิลส์เจเนอเรชัน หรือ โซนยอชิแด ประกาศจัดอย่างเป็นทางการเมื่อเดือนเมษายน พ.ศ. 2556 และเริ่มแสดงเมื่อวันที่ 8 และ 9 มิถุนายน พ.ศ. 2556 ที่โซล ประเทศเกาหลีใต้ ก่อนจะทัวร์ไปตามเมืองต่าง ๆ ทั่วโลก

**ความเป็นมาของคอนเสิร์ต**
SM Entertainment ต้นสังกัดของโซนยอชิแดได้ประกาศการจัดเวิลด์ทัวร์คอนเสิร์ตครั้งนี้อย่างเป็นทางการเมื่อวันที่ 26 เมษายน พ.ศ. 2556 หลังจากสิ้นสุดการแสดงคอนเสิร์ต Girls & Peace Japan 2nd Arena Tour 5 วัน ทัวร์คอนเสิร์ตครั้งนี้จัดขึ้นที่เกาหลีใต้หลังจากคอนเสิร์ตครั้งล่าสุดคือ 2011 Girls' Generation Tour ถึง 2 ปี บัตรเข้าชมคอนเสิร์ตที่เกาหลีใต้ได้เปิดจำหน่ายเมื่อวันที่ 9 พฤษภาคม และในวันแถลงข่าวคอนเสิร์ต ได้แจ้งว่าคอนเสิร์ตครั้งนี้มีแผนการออกทัวร์คอนเสิร์ตในประเทศใหญ่เช่น สหรัฐอเมริกา รวมไปถึงประเทศในทวีปอเมริกาใต้
ในวันที่ 5 มิถุนายน ได้มีประกาศว่าโซนยอชิแดจะจัดคอนเสิร์ตรอบต่อไปที่กรุงไทเป ประเทศไต้หวันในวันที่ 20 และ 21 กรกฎาคม
ในวันที่ 2 สิงหาคม ได้มีการยืนยันว่าโซนยอชิแดจะจัดแสดงคอนเสิร์ตนี้ที่กรุงจาการ์ตา ประเทศอินโดนีเซีย ซึ่งถือเป็นครั้งแรกที่พวกเธอได้ไปแสดงคอนเสิร์ตที่อินโดนีเซีย โดยคอนเสิร์ตในอินโดนีเซียจะจัดขึ้นในวันที่ 14 กันยายน ก่อนจะทัวร์ต่อไปที่ประเทศสิงคโปร์ในวันที่ 12 ตุลาคม และที่ฮ่องกงในวันที่ 9 และ 10 พฤศจิกายน ต่อด้วยกรุงเทพมหานคร ประเทศไทยในวันที่ 11 มกราคม พ.ศ. 2557 และที่มาเก๊าในวันที่ 15 กุมภาพันธ์ พ.ศ. 2557
ทั้งนี้ แทยอน หัวหน้าวงได้กล่าวว่ามาเก๊าจะเป็นเมืองสุดท้ายของเวิลด์ทัวร์คอนเสิร์ตนี้ แต่เวิลด์ทัวร์คอนเสิร์ตครั้งต่อไปของพวกเธอจะเริ่มขึ้นเร็๋วๆนี้ ส่วน ซูยอง สมาชิกในวงได้กล่าวให้ช่วยติดตามทัวร์คอนเสิร์ตต่อไปของพวกเธอ ('Love & Peace' Japan 3rd Tour) โดยมีการระบุว่าเวิลด์ทัวร์คอนเสิร์ตครั้งต่อไปของโซนยอชิแดจะจัดเพื่อโปรโมตมินิอัลบั้มชุดที่ 4 Mr.Mr.
อนึ่ง ในคอนเสิร์ตที่ฮ่องกงและมาเก๊านั้น Tasty วงดูโอ้สังกัด Woolim Label (ค่ายเพลงในเครือ S.M Cultures & Contents) ได้ขึ้นแสดงเพื่อเปิดโชว์

**รายการการแสดง**
การแสดงหลัก
# "Hoot"
# "Animal"
# "Talk Talk"
# "The Boys"
# "I Got A Boy"
# "Say Yes"
# "Dancing Queen"
# "Mr. Taxi" (Korean version)
# "T.O.P."
# "Flower Power"
# "Paparazzi"
# "Run Devil Run"
# "Reflection"
# "Promise"
# "Baby Baby" (Ballad version)
# "I'm A Diamond"
# "Express 999"
# "Tell Me Your Wish (Genie)"
# "The Great Escape" (Brian Lee remix) / Can't Take My Eyes Off You"
# "My J"
# "Kissing You" / "Way to Go"
# "Gee"
# "Forever"
# "Into The New World"
# "Love & Girls"
# "Oh!"
# "How Great Is Your Love"
# "Twinkle" (All members version)

**ตารางการแสดง**
หมวดหมู่:คอนเสิร์ตทัวร์ในปี พ.ศ. 2556
หมวดหมู่:คอนเสิร์ตทัวร์ในปี พ.ศ. 2557
หมวดหมู่:คอนเสิร์ตทัวร์
หมวดหมู่:เกิลส์เจเนอเรชัน
หมวดหมู่:ทัวร์คอนเสิร์ตของเกิลส์เจเนอเรชัน
ลูลูงา

ลูลูงา เป็นอำเภอและหมู่เกาะในเขตการปกครองฮาอะไป ซึ่งเป็นส่วนหนึ่งของราชอาณาจักรตองงา ลูลูงาเป็นหมู่เกาะที่ประกอบไปด้วยเกาะทั้งสิ้น 17 เกาะแต่มีเพียง 5 เกาะเท่านั้นที่มีประชากรอยู่อาศัย อันได้แก่ ฮาอะเฟวา มาตูกู โกตู โออัว และตูงูอา ลูลูงามีประชากรทั้งสิ้น 1055 คน โดยส่วนใหญ่แล้วอาศัยอยู่ในฮาอะเฟวา

**อ้างอิง**
หมวดหมู่:ประเทศตองงา
หมวดหมู่:เกาะในเขตโอเชียเนีย
หมวดหมู่:สถานที่ที่มีประชากรในประเทศตองงา
สวิตช์ปรอท

สวิตช์ปรอท วางอยู่บนกระดาษกราฟ
สวิตช์ปรอท (mercury switch) เป็นสวิตช์ไฟฟ้า
ที่ใช้หยดปรอทเปิดปิดวงจรตามความเอียงของตัวสวิตช์
สวิตช์ปรอทจะประกอบด้วยหลอดแก้วกลวงขนาดเล็ก ซึ่งมีหยดปรอทอยู่ภายใน
ที่ด้านหนึ่งของหลอดจะมีขั้วไฟฟ้า 2 ขั้ว เมื่อตัวสวิตช์ปรอทเอียงด้านที่มีขั้วไฟฟ้าลง
ปรอทจะไหลมาเจอกับขั้วไฟฟ้า ทำให้กระแสไฟฟ้าไหลครบวงจร
และเมื่อสวิตช์เอียงด้านตรงข้ามขั้วไฟฟ้าลง ปรอทจะไหลออกจากฝั่งขั้วไฟฟ้า
ทำให้วงจรไฟฟ้าขาดออกจากกัน
หมวดหมู่:ปรอท
หมวดหมู่:อุปกรณ์ไฟฟ้า
หมูชะมวง

หมูชะมวง เป็นอาหารพื้นบ้านในจังหวัดระยอง จันทบุรี และตราด เป็นอาหารประเภทแกงที่ไม่ใส่กะทิ โดยจะผัดหมูสามชั้นกับเครื่องแกงที่ประกอบด้วยพริกแห้ง ข่า กระเทียม หัวหอม และกะปิ เติมน้ำแล้วต้มให้เปื่อยนุ่ม ปรุงรสเปรี้ยวด้วยใบชะมวง โดยใช้ใบชะมวงที่เป็นใบเพสลาดมาฉีกเป็นชิ้นเล็ก ๆ ใส่ลงไปต้มพร้อมกับหมู ในปัจจุบันในจังหวัดจันทบุรีมีการผลิตจำหน่ายในรูปหมูชะมวงกระป๋องด้วย
ใบชะมวง ส่วนผสมสำคัญของหมูชะมวง

**อ้างอิง**
หมวดหมู่:อาหารต้มแกง
หมวดหมู่:อาหารจากเนื้อหมู
หมวดหมู่:อาหารไทยภาคตะวันออก
หมวดหมู่:วัฒนธรรมของจังหวัดจันทบุรี
หมวดหมู่:วัฒนธรรมของจังหวัดตราด
หมวดหมู่:วัฒนธรรมของจังหวัดระยอง
กุ้งแตร์มีดอร์

กุ้งแตร์มีดอร์ (homard Thermidor) เป็นอาหารฝรั่งเศสที่ประกอบด้วยส่วนผสมของเนื้อกุ้งมังกรสุกและซอสที่ทำจากเนย หอมแดง ไวน์ขาว น้ำซุป แป้งสาลี วิปปิงครีม มัสตาร์ดดีฌง ชีสกรูว์แยร์ นำไปบรรจุในเปลือกกุ้งอีก แล้วอบให้ชีสเหลือง ซอสที่ใช้ในอาหารนี้ใส่มัสตาร์ดด้วย อาหารชนิดนี้ประดิษฐ์ขึ้นเมื่อ พ.ศ. 2437 ในภัตตาคารในฝรั่งเศส ใกล้กับโรงละครกอเมดีฟร็องแซซ (Comédie Française) ในช่วงที่เปิดแสดงละครเรื่องแตร์มีดอร์ (Thermidor) โดยวิกตอเรียง ซาร์ดู (Victorien Sardou) ทำให้อาหารนี้ถือเป็นอาหารที่เกี่ยวเนื่องกับโอกาสพิเศษ 

**อ้างอิง**

**แหล่งข้อมูลอื่น**
 cite web |url=http://www.bbc.co.uk/food/recipes/lobsterthermidor_89079 |title=Lobster Thermidor |author=The Ivy |work=Taste of My Life |publisher=BBC Food |accessdate=15 January 2014 |archiveurl=https://web.archive.org/web/20130523020540/http://www.bbc.co.uk/food/recipes/lobsterthermidor_89079 |archivedate=2013-05-23 |url-status=live  Recipe.
หมวดหมู่:อาหารฝรั่งเศส
มันดง

มันดงหรือมันทราย  Dioscorea glabra เป็นไม้เถาในวงศ์ Dioscoreaceae แยกเพศ เถาเลื้อยพันไปด้านขวา ผิวเรียบ โคนต้นมีหนาม มีหัวเดี่ยวลึกลงไปใต้ดิน ก้านหัวยาว เนื้อหัวสีขาว ใบเดี่ยว ใบเปราะหักง่าย ดอกช่อ ผลเป็นแบบแคปซูล มีปีก ใบแห้งและแคปซูลเป็นสีขาวนวล พบในคาบสมุทรมลายูและหมู่เกาะอันดามัน หัวต้มสุกแล้วเหนียว รับประทานได้ 

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 242
หมวดหมู่:วงศ์กลอย
หมวดหมู่:พืชที่รับประทานได้
หมวดหมู่:สกุลกลอย
สักขี

สักขี  Dalbergia candenatensis เป็นไม้พุ่มรอเลื้อยในวงศ์ถั่ว ลำต้นสีน้ำตาลอมม่วง มีปุ่มทั่วไป ใบประกอบแบบขนนก ขอบใบเรียบ ดอกช่อแยกแขนง ดอกย่อยขนาดเล็กสีขาว ผลเดี่ยวเป็นฝักแบนงอโค้ง ไม้ใช้ทำเครื่องมือประมงหรือทำเชือก 

**อ้างอิง**
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 149
หมวดหมู่:วงศ์ย่อยถั่ว
หมวดหมู่:พืชที่ใช้ทำของใช้
หมวดหมู่:ไม้พุ่มรอเลื้อย
แห้วประดู่

แห้วประดู่  Eriosema chinense เป็นไม้ล้มลุกในวงศ์ Leguminosae ต้นตั้งตรง มีกิ่งน้อยหรือไม่มี มีขนสีน้ำตาลแดงปกคลุม โคนต้นใต้ดินเกิดเป็นหัวรูปยาว ใบประกอบ หูใบเป็นแบบเส้นด้าย ก้านใบมีขนแข็งและหยาบปกคลุม ดอกสีเหลืองอ่อน บางครั้งมีแถบสีม่วง ผลเป็นฝักรูปข้อ แก่แล้วแตก สีออกดำ พบในอินเดีย เอเชียตะวันออกเฉียงใต้และจีน หัวรับประทานได้ มีแป้ง 30% ของน้ำหนักแห้ง 

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 246
หมวดหมู่:วงศ์ย่อยถั่ว
หมวดหมู่:พืชที่รับประทานได้
แม่แบบ:เหตุการณ์ปัจจุบัน/2557 มีนาคม 1

* วิกฤตการณ์ไครเมีย พ.ศ. 2557
** ประธานาธิบดีรัสเซีย วลาดีมีร์ ปูติน ร้องต่อสภาสหพันธรัฐแห่งรัฐสภารัสเซียเพื่อขออนุมัติการใช้กองทัพในยูเครนอย่างเป็นทางการ เขาได้รับการสนับสนุนอย่างเป็นเอกฉันท์ สภายังเรียกร้องให้ประธานาธิบดีปูตินเรียกตัวเอกอัครราชทูตรัสเซียประจำสหรัฐอเมริกากลับประเทศด้วย  (Russia Today),  (CNN)  (BBC),  (Associated Press)
** ประธานาธิบดีสหรัฐ บารัค โอบามา เตือนรัสเซีย โดยกล่าวว่า การละเมิดอธิปไตยและบูรณภาพแห่งดินแดนของยูเครนจะ "บั่นทอนเสถียรภาพอย่างร้ายแรง" และ "สหรัฐอเมริกาจะยืนเคียงข้างประชาคมนานาชาติเพื่อยืนยันว่าจะต้องมีราคาสำหรับการแทรกแซงทางทหารใด ๆ ในยูเครน"  (CNN)
** นายกรัฐมนตรีไครเมียโดยพฤตินัย เซร์ฮีย์ อัคซอนอว์ อ้างการควบคุมเหนือกำลังทหาร ตำรวจและอื่น ๆ ในไครเมีย และขอความช่วยเหลือจากประธานาธิบดีรัสเซีย วลาดีมีร์ ปูติน   (AP)
** มีการเรียกประชุมคณะมนตรีความมั่นคงแห่งสหประชาชาติเป็นครั้งที่สองในรอบสองวัน  (BBC)
}
โนอาห์ ชิวูตา

โนอาห์ ซิคอมเบ ชิวูตา (Noah Sikombe Chivuta​)​ เป็นนักฟุตบอลชาวแซมเบีย ตำแหน่งกองกลาง ปัจจุบันลงเล่นให้กับนครราชสีมา ยูไนเต็ด ในไทยลีก 3 โดยชิวูตาเคยติดทีมชาติแซมเบีย และเป็นหนึ่งในผู้เล่นทีมชาติชุดแชมป์แอฟริกาคัพออฟเนชันส์ 2012

**อ้างอิง**
หมวดหมู่:บุคคลที่เกิดในปี พ.ศ. 2526
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชายชาวแซมเบีย
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:นักฟุตบอลชายชาวต่างชาติที่ค้าแข้งในประเทศไทย
อีวาน เปโตรวิช

Ivan Petrovic เป็น นักฟุตบอล สัญชาติเซอร์เบีย อดีตนักเตะสิงห์ท่าเรือ เป็นกำลังสำคัญในการพาทีม สิงห์ท่าเรือ เลื่อนชั้นสู่ไทยพรีเมียร์ลีก ฤดูกาล2013  ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองกลาง

**อ้างอิง**
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นในไทยลีก
หมวดหมู่:นักฟุตบอลชาวเซอร์เบีย
ปลาปอมปาดัวร์เฮคเคล

ปลาปอมปาดัวร์เฮคเคล (Heckel discus, Red discus; Symphysodon discus) ปลาน้ำจืดชนิดหนึ่ง ในวงศ์ปลาหมอสี (Cichlidae)
จัดเป็นปลาปอมปาดัวร์ชนิดหนึ่ง มีลักษณะโดดเด่นที่แตกต่างจากปลาปอมปาดัวร์ชนิดอื่น ๆ คือ กลางลำตัวมีแถบสีดำในแนวตั้งข้างลำตัว 9 แถบ โดยแถบที่ 5 บริเวณกลางลำตัวจะเป็นแถบหนาใหญ่เห็นชัดเจนที่สุด และแถบแรกที่พาดบริเวณดวงตาและแถบสุดท้าย คือ แถบที่ 9 บริเวณโคนหางจะมีสีดำเข้มเช่นเดียวกัน แต่มีขนาดเล็กกว่า 
ปลาปอมปาดัวร์เฮคเคล จะพบในแหล่งน้ำที่น้ำมีสีชา หรือที่เรียกว่า "Black Water" ความเป็นกรดเป็นด่าง (pH) ของน้ำประมาณ 3.8-4.8 ซึ่งนับว่ามีความเป็นกรดสูง และปลาปอมปาดัวร์เฮคเคลเมื่อเทียบกับปลาปอมปาดัวร์ชนิดอื่นอีก 2 ชนิดนั้นจะมีขนาดเล็กกว่า โดยทั่วไปพฤติกรรมในธรรมชาติมักรวมกลุ่มเป็นฝูงขนาดใหญ่เฉพาะปลาปอมปาดัวร์เฮคเคลด้วยกัน 
นอกจากนี้แล้วในวงการปลาสวยงาม ปลาปอมปาดัวร์เฮคเคลยังสามารถแบ่งออกเป็นสายพันธุ์ย่อย ๆ ได้อีกจำนวนหนึ่งตามสีสรร และแหล่งน้ำที่พบ ได้แก่
*นามูนดาบลูเฮคเคล (Nhamundá blue heckel)  เป็นปลาปอมปาดัวร์เฮคเคลที่มีที่มาจากแม่น้ำนาบูนดา ส่วนใหญ่มักมีลวดลายบนตัวเป็นสีเขียวอมน้ำเงินเห็นชัดเจน โดยเฉพาะบางตัวจะมีสีเข้มมากจนถึงบริเวณใบหน้าและแก้มเป็นปื้นสีเขียวอมน้ำเงิน ซึ่งลักษณะอย่างนี้จะเรียกว่า "บลูมูนเฮคเคล" (Blue moon heckel) มีราคาซื้อขายที่สูง และหาได้ยากมาก
*อูนินิเฮคเคล (Unini heckel) เป็นปลาปอมปาดัวร์เฮคเคลที่มีที่มาจากแม่น้ำอูนินิ 
ซึ่งปลาปอมปาดัวร์เฮคเคลนั้น ได้ถูกนำมาผสมข้ามพันธุ์กับปลาปอมปาดัวร์สายพันธุ์ต่าง ๆ ที่ได้รับการพัฒนาสายพันธุ์จากปลาป่ามาแล้ว กลายเป็นสายพันธุ์ใหม่ ๆ ที่มีสีสันโดดเด่นกว่าสายพันธุ์อื่น ๆ แต่ยังคงลายพาดบริเวณกลางลำตัวที่โดดเด่นไว้อยู่ ซึ่งปลาในลักษณะนี้ถูกเรียกว่า "ปลาปอมปาดัวร์เฮคเคลครอส" (Heckel cross) ในปัจจุบัน ปริมาณการผลิตที่มีลักษณะสวยงามพอจะจำหน่ายได้ก็ยังมีปริมาณไม่มากนัก ทำให้ปลาปอมปาดัวร์เฮคเคลครอสมีราคาซื้อขายที่แพงไม่แพ้ปลาป่าเลยทีเดียว 

**อ้างอิง**

**แหล่งข้อมูลอื่น**
หมวดหมู่:ปลาตู้
หมวดหมู่:ปลาปอมปาดัวร์
หมวดหมู่:ปลาทวีปอเมริกาใต้
ปลาปอมปาดัวร์เขียว

ปลาปอมปาดัวร์เขียว (Green discus; Symphysodon aequifasciatus) ปลาน้ำจืดชนิดหนึ่ง ในวงศ์ปลาหมอสี (Cichlidae)
เป็นปลาปอมปาดัวร์ชนิดหนึ่ง แม้จะมีชื่อว่าเขียว แต่ทว่าสีพื้นลำตัวของปลาปอมปาดัวร์เขียวมักออกไปทางโทนสีเขียวอมเหลือง และมีลักษณะที่แตกต่างจากปลาปอมปาดัวร์ชนิดอื่น ๆ ที่เห็นได้ชัดเจน คือ มีจุดสีแดงคล้ายสนิมขนาดเล็กขึ้นกระจายอยู่ตามลำตัว ซึ่งจุดเหล่านี้เป็นลักษณะที่พบได้บ่อยในปลาปอมปาดัวร์เขียวโดยปลาแต่ละตัวอาจจะมีจำนวนจุด และการกระจายมากน้อยแตกต่างออกไปตามแต่ละตัว แต่อย่างน้อยจะต้องมีปรากฏลักษณะจุดเช่นนี้บริเวณรอบครีบทวารเสมอ โดยปลาตัวใดที่มีจุดดังกล่าวมากและเห็นชัดเจน โดยที่มีลวดลายสีเขียวมรกตขึ้นชัดเจนตามบริเวณแนวครีบหลังและครีบท้องด้วย จะเรียกว่า "Red spotted green"
ปลาปอมปาดัวร์เขียว พบในแหล่งน้ำที่เป็นน้ำสีชา หรือ "Black Water" เช่นเดียวกับปลาปอมปาดัวร์เฮคเคล (S. discus) แต่จะพบในสภาพที่มีความเป็นกรดเป็นด่าง หรือ pH น้อยกว่า คือ ประมาณ 5.0-6.0 จึงไม่พบว่าปลาปอมปาดัวร์ทั้งสองชนิดนี้อยู่ในแหล่งน้ำเดียวกันเลย นอกจากนี้แล้ว ปลาปอมปาดัวร์เขียวมีแหล่งกระจายพันธุ์เทียบกับปลาปอมปาดัวร์ชนิดอื่นแคบกว่า ดังนั้น จึงเป็นปลาที่ถูกจับนำมาขายในตลาดปลาสวยงามน้อยที่สุดในบรรดาปลาปอมปาดัวร์ทั้งหมด

**การจำแนก**
ปลาปอมปาดัวร์เขียว ยังถูกจำแนกออกเป็นชนิดย่อยได้อีก 3 ชนิด ได้แก่
*S. a. aequifasciatus (ปลาปอมปาดัวร์เขียว หรือ Green discus)
*S. a. axelrodi (ปลาปอมปาดัวร์น้ำตาล หรือ Brown discus)
*S. a. haraldi (ปลาปอมปาดัวร์น้ำเงิน หรือ Blue discus)
แต่ทว่าการจำแนกเช่นนี้ยังไม่เป็นที่ยุติ เนื่องจากในระยะหลังนี้ได้มีนักมีนวิทยาบางคนได้เสนอให้ปรับเปลี่ยนวิธีการจำแนกชนิดของปลาปอมปาดัวร์เสียใหม่ โดยเสนอให้แยกปลาปอมปาดัวร์เขียวออกเป็นชนิดต่างหาก และรวมปลาปอมปาดัวร์น้ำตาลและปลาปอมปาดัวร์น้ำเงินเป็นชนิดเดียวกัน คือ S. haraldi

**อ้างอิง**

**แหล่งข้อมูลอื่น**
หมวดหมู่:ปลาปอมปาดัวร์หมวดหมู่:ปลาตู้
หมวดหมู่:ปลาทวีปอเมริกาใต้
ปลาปอมปาดัวร์น้ำตาล

ปลาปอมปาดัวร์น้ำตาล หรือ ปลาปอมปาดัวร์น้ำเงิน (Brown discus, Blue discus; Symphysodon  haraldi หรือ Symphysodon aequifasciata haraldi) ปลาน้ำจืดชนิดหนึ่ง ในวงศ์ปลาหมอสี (Cichlidae) 
เป็นปลาปอมปาดัวร์ชนิดหนึ่ง ซึ่งในข้อมูลบางแหล่งจัดให้เป็นชนิดย่อยของปลาปอมปาดัวร์เขียว (S. aequifasciata) 
ปลาปอมปาดัวร์น้ำตาลมีลักษณะที่เห็นได้เด่นชัดคือ บริเวณกลางลำตัวไม่มีลวดลาย จะมีลายเฉพาะบริเวณส่วนหัว ครีบหลังกระโดงบนและล่าง ส่วนบริเวณกลางลำตัวจะเป็นสีน้ำตาลอ่อนหรือสีน้ำตาลเข้ม หรือกระทั่งเข้มไปเป็นสีแดง ขึ้นอยู่กับแหล่งน้ำที่อาศัย นอกจากนี้แล้วบางตัวยังอาจมีลายบั้งสีดำเห็นเด่นชัดเช่นเดียวกับปลาปอมปาดัวร์เฮคเคล (S. discus) อีกด้วย
ในอดีต ปลาปอมปาดัวร์น้ำตาล จะถูกแยกออกจากปลาปอมปาดัวร์น้ำเงิน แต่ในปัจจุบัน ได้มีนักมีนวิทยาบางคนได้เสนอให้รวมเป็นชนิดเดียวกัน (ดังนั้นจึงทำให้การจำแนกปลาปอมปาดัวร์เป็นชนิดต่าง ๆ จึงยังไม่มีข้อยุติ) โดยปลาปอมปาดัวร์น้ำเงิน เป็นปลาที่มีลายสีน้ำเงินหรือสีฟ้าขึ้นอยู่เกือบเต็มหรือเต็มลำตัว มากหรือน้อยขึ้นอยู่กับแหล่งน้ำที่อาศัย 
ปลาปอมปาดัวร์น้ำตาลนั้นเป็นต้นสายพันธุ์ของปลาปอมปาดัวร์ชนิดแรกที่ถูกนำมาเลี้ยงเป็นปลาสวยงาม ต่อมาได้ถูกพัฒนาสายพันธุ์จากการที่เป็นปลาป่ามาเป็นสีสันและลวดลายที่หลากหลายในปัจจุบัน โดยปลาปอมปาดัวร์น้ำตาลจะเป็นต้นสายพันธุ์ของ "ปลาปอมปาดัวร์ 5 สี" และปลาปอมปาดัวร์น้ำเงินเป็นต้นสายพันธุ์ของ "Red turquoise" หรือ "Blue turquoise" หรือในชื่อภาษาไทยว่า "ปลาปอมปาดัวร์ 7 สี" นั่นเอง
ปลาปอมปาดัวร์น้ำเงิน
นอกจากนี้แล้ว ปลาปอมปาดัวร์น้ำตาลยังมีชื่อเรียกอื่นในวงการปลาสวยงามในประเทศไทยว่า "ปลาป่าแดง" ซึ่งปลาในกลุ่มปลาป่าแดง จัดเป็นปลาปอมปาดัวร์ชนิดที่หาซื้อได้ง่ายที่สุด เพราะเป็นชนิดที่พบได้มากที่สุดในธรรมชาติ ปลาป่าแดงจึงมีราคาซื้อขายที่ย่อมเยาที่สุด นอกจากนี้แล้ว ปลาปอมปาดัวร์น้ำตาล ที่พบในแหล่งน้ำต่าง ๆ ซึ่งมีสีสันหรือลวดลายแตกต่างออกไป จะมีชื่อเรียกทางการค้าต่างกันออกไป เช่น "อเลนคิวร์เรด" (Alenquer red) หมายถึง ปลาที่มาจากแม่น้ำอเลนคิวร์, "อิคาเรด" (Içá red)  เป็นปลาปอมปาดัวร์น้ำตาลที่มีเส้นข้างลำตัวเส้นที่ 5 เป็นสีดำเข้มหรือเทาเข้มชัดเจนคล้ายกับปลาปอมปาดัวร์เฮคเคล แต่แถบแรกจะมีขนาดแคบกว่า แรกเริ่มปลาลักษณะนี้พบได้ในแม่น้ำอิคา ในประเทศเปรู แต่ปัจจุบันพบได้ในแหล่งน้ำอื่น ๆ ด้วย, "รอยัลบลู" (Royal blue) เป็นปลาปอมปาดัวร์น้ำเงินที่มีลวดลายขึ้นจนเต็มตัวเห็นได้ชัดเจน ลักษระเช่นนี้หาได้ยากเพราะส่วนใหญ่มักมีลายขึ้นเพียงบริเวณขอบด้านบนและด้านล่างของลำตัวเท่านั้น ทำให้ปลาปอมปาดัวร์รอยัลบลูมีราคาซื้อขายที่สูงมาก 

**อ้างอิง**

**แหล่งข้อมูลอื่น**
หมวดหมู่:ปลาตู้
หมวดหมู่:ปลาปอมปาดัวร์
หมวดหมู่:ปลาทวีปอเมริกาใต้
การจลาจลในนูกูอาโลฟา พ.ศ. 2549

การจลาจลในนูกูอาโลฟา พ.ศ. 2549 เป็นการจลาจลที่เกิดขึ้นในวันที่ 16 พฤศจิกายน พ.ศ. 2549 ในกรุงนูกูอาโลฟา เมืองหลวงของประเทศตองงา การจลาจลในครั้งนี้เกิดจากความไม่พอในกระบวนการการปฏิรูปประชาธิปไตยภายในประเทศซึ่งล่าช้าเป็นอย่างมาก ด้วยความไม่พอใจดังกล่าวนำไปสู่การประท้วงตามท้องถนน การทำลายทรัพย์สินรวมไปถึงการเผาอาคารพาณิชย์เป็นจำนวนมาก ก่อให้เกิดการประกาศสถานการณ์ฉุกเฉินในเวลาต่อมา

**อ้างอิง**
หมวดหมู่:ประวัติศาสตร์ตองงา
หมวดหมู่:นูกูอาโลฟา
หมายเลขโทรศัพท์ในประเทศตองงา

รหัสโทรศัพท์: +676
International Call Prefix: 00
yy xxx      โทรภายในตองงา
+676 yy xxx  โทรจากภายนอกตองงา

**แผนหมายเลขโทรศัพท์ในตองงา**
โทรศัพท์เคลื่อนที่ที่ให้บริการโดย U-Call Mobile จะมีรหัสนำหน้าสองหลัก ได้แก่ 15, 16, 17, 18 หรือ 19

**อ้างอิง**
White Pages - Tonga Telephone Directory
หมวดหมู่:การสื่อสารในประเทศตองงา
ตองงา
เวกมีอัป (เพลงมาอิ คูรากิ)

เวคมีอัป (Wake me up) เป็นดีวิดีซิงเกิลลำดับที่ 2 (ซิงเกิลลำดับที่ 41 จากทั้งหมด) ของ ไม คุรากิ  ออกจำหน่ายวันที่ 26 กุมภาพันธ์  พ.ศ. 2557

**ข้อมูลเพลง**
เวคมีอัป เป็นดีวิดีซิงเกิลลำดับที่ 2 ของไม คุรากิ เป็นซิงเกิลในรอบ 1 ปี หลังซิงเกิลทรายอะเกน เวคมีอัปเป็นเพลงประกอบภาพยนตร์เรื่องแม่มดน้อยกิกิภาคคนแสดงที่จะฉายในวันที่ 1 มีนาคม โดยเปิดตัวหนังไปเมื่อวันที่ 20 กุมภาพันธ์ ที่ศาลเจ้าฮานะโซะโนะในกรุงโตเกียว พร้อมกับนักแสดงในเรื่องนี้ ซิงเกิลนี้เป็นซิงเกิลแรกในโปรเจกต์ฉลองครอบรอบ 15 ปีในวงการบันเทิงของเธอ โดยมิวสิกวิดีโอของเพลงนี้ได้นำนักแสดงนำของเรื่องแม่มดน้อยกิกิภาคคนแสดงคือ โคชิบะ ฟุอุกะ (小芝風花) มาเล่นด้วย 
เพลง always giving my heart เป็น 1 ใน 3 เพลงเดโมที่เปิดโหวตเพื่อที่จะทำเพลงใหม่สำหรับบรรจุลงในอัลบั้ม request album ที่จะออกจำหน่ายในกลางปีนี้ แต่ไม่ได้รับคัดเลือกให้ใส่ลงไปในอัลบั้มนี้ ภายหลังในเดือนพฤษภาคม เพลงนี้ได้ถูกนำไปประกอบการ์ตูนเรื่อง Neko no dayan (猫のダヤン) ตั้งแต่วันที่ 3 พฤษภาคม เป็นต้นไป  
เวคมีอัป เป็นดีวิดีแรกในรอบ 10 ปีหลังจาก My Refection ในปี 2547 ที่ติดท็อป 3 ในดีวิดีชาร์ต แต่อย่างไรก็ตาม ก็เป็นซิงเกิลแรกที่มียอดขายเปิดตัวน้อยกว่า 1 หมื่นชุด 

**รายชื่อเพลง**
ทุกเพลง เนื้อร้อง แต่งโดย ไม คุรากิ ทำนองและเรียบเรียงโดย Tokunaga Akihito

**ชาร์ต**
ออริกอนชาร์ต (ในญี่ปุ่น)
Billboard Japan
Recochoku

**การนำไปใช้**
 Wake me up : เพลงประกอบภาพยนตร์เรื่องแม่มดน้อยกิกิภาคคนแสดง- always giving my heart : เพลงประกอบการ์ตูนเรื่อง Neko no dayan (猫のダヤン) 

**อ้างอิง**
หมวดหมู่:ซิงเกิลในปี พ.ศ. 2557
หมวดหมู่:เพลงของมาอิ คูรากิ
หมวดหมู่:เพลงญี่ปุ่น
สถานีรถไฟเบอร์ลินตะวันออก

สถานีรถไฟเบอร์ลินตะวันออก
สถานีรถไฟเบอร์ลินตะวันออก เป็นสถานีรถไฟที่เคยเป็นสถานีปลายทางในอดีต เป็นสถานีรถไฟที่สำคัญอีกแห่งหนึ่งในกรุงเบอร์ลิน ประเทศเยอรมนี ตั้งอยู่ในเขตเทศบาล Friedrichshain มีการเปลี่ยนชื่อสถานีอยู่บ่อยครั้ง ชื่อเดิมคือ สถานีรถไฟกลางเบอร์ลิน (ค.ศ. 1987-1998) ซึ่งสถานีรถไฟกลางนั้น ได้ย้ายไปตั้งอีกแห่ง ตั้งแต่วันที่ 26 พฤษภาคม ค.ศ. 2006 ทำให้สถานีนี้ ไม่ได้เป็นสถานีปลายทางอีกต่อไป
สถานีรถไฟมีจำนวน 11 ราง และ 9 ชานชาลา โดยมี 5 ชานชาลา สำหรับรถไฟทางไกล และอีก 4 ชานชาลา สำหรับรถไฟชานเมือง (เอส-บาห์น)
สถานีรถไฟแห่งนี้ ปรากฏในภาพยนตร์เรื่อง The Bourne Supremacy (2004)

**ดูเพิ่ม**
 ด็อยท์เชอบาน (การรถไฟเยอรมนี)- รถไฟเร็วเขตเมืองเบอร์ลิน

**อ้างอิง**

**แหล่งข้อมูลอื่น**
  Berlin Ostbahnhof date=2007-07-03  information on the website of Deutsche Bahn
เบอร์ลินตะวันออก
หมวดหมู่:สถานีรถไฟชานเมืองเบอร์ลิน
สถานีรถไฟหลักมิวนิก

ด้านหน้าสถานี
สถานีรถไฟหลักมิวนิก หรือ มึนเชินเฮาพท์บานโฮฟ (München Hauptbahnhof) เป็นสถานีกลางของนครมิวนิก ประเทศเยอรมนี เป็นหนึ่งในสามสถานีรถไฟภายในเมืองที่มีรถไฟทางไกลให้บริการ อีกสองสถานีที่ว่าคือ มึนเชินอ็อสท์ (München Ost) และมึนเชินพาซิง (München-Pasing) สถานีรถไฟแห่งนี้มีผู้ใช้บริการราว 450,000 คนต่อวัน มีชานชาลาของสายหลัก 32 ชานชาลา และชานชาลาของรถไฟเมือง 6 ชานชาลา และรถไฟใต้ดิน 2 ชานชาลา นอกจากให้บริการรถไฟแล้ว สถานีแห่งนี้ยังให้บริการรถรางเมืองและรถโดยสารประจำทางสาย 16, 17, 20, 21 และ 22
มึนเชินเฮาพท์บานโฮฟเดิมตั้งอยู่ห่างจากที่ตั้งปัจจุบันไปทางทิศตะวันตกราว 800 เมตร ก่อสร้างขึ้นใน ค.ศ. 1839 ส่วนสถานีที่ตั้งในปัจจุบันก่อสร้างขึ้นใน ค.ศ. 1849 และได้รับการสร้างใหม่หลายครั้ง ซึ่งรวมไปถึงอาคารสถานีหลักที่มีการสร้างใหม่เพื่อทดแทนอาคารเดิมที่เสียหายจากการทิ้งระเบิดในช่วงสงครามโลกครั้งที่สอง

**อ้างอิง**
 language=de - language=de -  language=de
มิวนิก
หมวดหมู่:สิ่งก่อสร้างในมิวนิก
มิวนิก
มิวนิก
สถานีรถไฟกลางไลพ์ซิช

ภาพมุมสูงสถานีรถไฟกลางไลพ์ซิช
สถานีรถไฟกลางไลพ์ซิช เป็นสถานีขนาดใหญ่ที่สุดในโลก ในด้านเนื้อที่ใช้สอย มีเนื้อที่ประมาณ 83,460 ตารางเมตร เป็นสถานีรถไฟแห่งหลักในเมืองไลพ์ซิช รัฐซัคเซิน ประเทศเยอรมนี มีจำนวนสถานี 24 ชานชาลา (เดิมมี 26 ชานชาลา) สถาปัตยกรรมสถานีเป็นแบบหลังคาโค้ง หรือเรียกว่า "ลำโพง" รวมทั้งหมด 6 ลำโพง มีจำนวนผู้โดยสาร 120,000 คนต่อวัน
นอกจากสถานีนี้จะเป็นสถานีรถไฟที่มีขนาดใหญ่แล้ว ยังเป็นศูนย์การค้าในตัวอีกด้วย

**อ้างอิง**
กลาง
ดอนต์ครายแดดดี

ดอนต์ครายแดดดี (Don't Cry Daddy) เป็นเพลงที่แต่งโดย สก๊อตต์ เดวิส (รู้จักกันดีในชื่อ แม็ก เดวิส) และบันทึกเสียงโดย เอลวิส เพรสลีย์ ในวันที่ 15 มกราคม ค.ศ. 1969 และวางจำหน่ายเป็นซิงเกิล บางคนคิดว่ามันเป็นเพลงปลอบใจพิจารณาว่าพ่อของเอลวิสกลายเป็นพ่อม่ายกับการตายของภรรยาของเขาในปี ค.ศ. 1958 

**แหล่งข้อมูลอื่น**
  Elvis fans' comments and feelings about "Don't Cry Daddy" song date=2012-04-14 - dont-cry-daddy
หมวดหมู่:เพลงของเอลวิส เพรสลีย์
หมวดหมู่:เพลงในปี พ.ศ. 2512
อินเดอะกรีตโต

อินเดอะกรีตโต (In the Ghetto) เป็นเพลงที่เขียนโดย แม็ค เดวิส และทำให้มีชื่อเสียงโดย เอลวิส เพรสลีย์ ผู้ที่กลับมาฮิตในปี ค.ศ. 1969 วางจำหน่ายในรูปแบบ 45 rpm single พร้อมด้วย Any Day Now ในรูปแบบ flip side

**แหล่งข้อมูลอื่น**
 Elvis and Lisa Marie Presley: "In the Ghetto" date=2007-06-23  (music video) at Spinner.com- in-the-ghetto
หมวดหมู่:ซิงเกิลในปี พ.ศ. 2512
หมวดหมู่:ซิงเกิลในปี พ.ศ. 2527
หมวดหมู่:เพลงของเอลวิส เพรสลีย์
พอร์ไฟเรียเป็นพักๆ แบบเฉียบพลัน

พอร์ไฟเรียเป็นพักๆ แบบเฉียบพลัน (acute intermittent porphyria, AIP) เป็นโรคของระบบเมตาบอลิซึมที่ถ่ายทอดทางพันธุกรรมแบบออโตโซมลักษณะเด่นที่พบน้อยโรคหนึ่ง มีผลกระทบต่อกระบวนการการสร้างโปรตีนฮีมซึ่งเป็นส่วนหนึ่งของฮีโมโกลบินที่มีหน้าที่จับกับออกซิเจน
หมวดหมู่:โรค
ดาวเรืองเม็กซิโก

ดาวเรืองเม็กซิโก  Tagetes lucida เป็นพืชล้มลุกในวงศ์ Asteraceae ทุกส่วนของต้นมีกลิ่นหอม ใบรูปหอก ขอบใบจักละเอียด ดอกสีเหลืองสด พบในเม็กซิโก มีสารกลุ่มแลกโตน เทอร์พีน คูมารินส์ ทำให้เกิดความมึนงง สับสน ลำต้นแห้งใช้เผาไล่แมลง

**อ้างอิง**
 จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 475 
หมวดหมู่:วงศ์ทานตะวัน
หมวดหมู่:พืชมีพิษ
ดอนต์บีครูเอล

ดอนต์บีครูเอล (Don't Be Cruel) เป็นเพลงที่บันทึกเสียงโดย เอลวิส เพรสลีย์ และเขียนโดย ออติส แบล็คเวลล์ ในปี ค.ศ. 1956 ต่อมาได้รับการเข้าสู่ Grammy Hall of Fame ในปี ค.ศ. 2002 เพลงนี้มีการจัดอันดับในปัจจุบันเป็นเพลงที่ยิ่งใหญ่ที่สุดอันดับที่ 92 ของเวลาทั้งหมดรวมทั้งเป็นเพลงที่ห้าที่ดีที่สุดของปี ค.ศ. 1956 โดย Acclaimed Music

**อ้างอิง**

**แหล่งข้อมูลอื่น**
 BBC - Desert Island Discs - Castaway : Suzi Quatro (Adobe Flash or MP3) at BBC (streamed copy where licensed). Desert Island Discs is a radio programme in which guest castaways choose eight records to take with them to a mythical desert island. Quatro's first choice is "Don't Be Cruel" (at time 2:04) - dont-be-cruel
หมวดหมู่:เพลงในปี พ.ศ. 2499
หมวดหมู่:ซิงเกิลในปี พ.ศ. 2499
หมวดหมู่:ซิงเกิลในปี พ.ศ. 2518
หมวดหมู่:ซิงเกิลในปี พ.ศ. 2531
หมวดหมู่:เพลงที่ประพันธ์คำร้องโดยเอลวิส เพรสลีย์
หมวดหมู่:เพลงของเอลวิส เพรสลีย์
หมวดหมู่:เพลงของจอห์น เลนนอน
หมวดหมู่:เพลงร็อกอะบิลลี
จี.โอ

ช็อง พย็อง-ฮี(Jung Byung Hee ; เกิดเมื่อ 6 พฤศจิกายน 2530) เป็น นักร้อง นักแสดง พิธีกร ชาวเกาหลีใต้ รู้จักในสถานะสมาชิกboy bandวงMBLAQ.

**ผลงานเพลง**

**รวมศิลปิน**

**ซิงเกิลเดียว**

**ผลงาน**

**เพลงวิดีโอ**

**โทรทัศน์**

**แหล่งข้อมูลอื่น**
หมวดหมู่:นักร้องชายชาวเกาหลีใต้
หมวดหมู่:นักแสดงชายชาวเกาหลีใต้
หมวดหมู่:นายแบบเกาหลีใต้
หมวดหมู่:ไอดอลชายชาวเกาหลีใต้
หมวดหมู่:นักร้องเคป็อป
หมวดหมู่:สมาชิกของเอ็มแบล็ก
มันขี้หนู

มันขี้หนู  Plectranthus rotundifolius เป็นพืชในวงศ์ Lamiaceae เป็นไม้ล้มลุก อายุยืน กิ่งอวบน้ำ สะสมอาหารที่รากเป็นหัว สีออกดำ น้ำตาล หรือสีออกแดง ออกขาว ลำต้นเป็นสี่เหลี่ยม ใบค่อนข้างหนา อวบน้ำ ขยี้แล้วมีกลิ่นหอม ขอบใบหยักเป็นซี่หยาบๆ เป็นพืชที่มีความหลากหลายและแบ่งเป็นพันธุ์ตามสีของหัว ถิ่นกำเนิดอยู่ในเขตร้อนของแอฟริกาหรือมาดากัสการ์ มีปลูกทั่วไปในมาดากัสการ์ ศรีลังกา อินเดีย และเอเชียตะวันออกเฉียงใต้ หัวมีกลิ่นหอม 
ดอกมันขี้หนู
หัวมันขี้หนู

**การใช้ประโยชน์**
นิยมทำให้สุกแล้วนำมารับประทาน บางครั้งรับประทานสด หัวอ่อนสีขาว นิยมใส่ในแกงหรือใช้เป็นผัก ในอินโดนีเซียนำไปบดใช้แทนมันฝรั่ง ใบต้มสุก รับประทานเป็นผัก ในแอฟริกาทางตอนใต้และเอธิโอเปีย ใช้หัวเป็นอาหารเช่นกัน ในไทยนิยมใส่ในแกงส้ม แกงไตปลา แกงกะทิ ต้มจิ้มน้ำตาลปี๊บ กินเป็นของหวาน นำไปต้มกับเกลือให้ออกรสเค็ม กินสดหรือหุงกับข้าว

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 194 - 195
หมวดหมู่:วงศ์กะเพรา
หมวดหมู่:พืชที่รับประทานได้
อนิยาม

สำหรับวิชาคณิตศาสตร์ ตรรกศาสตร์ และระบบรูปนัย อนิยาม คือแนวคิดที่ไม่ได้นิยาม ที่สำคัญอนิยามไม่ได้นิยามโดยแนวคิดที่นิยามไว้ก่อนหน้า แต่เกิดจากแรงบันดาลใจโดยวิสาสะ โดยมากเกิดจากสหัชญาณ และประสบการณ์ในชีวิตประจำวัน บทบาทของอนิยามในทฤษฎีบทสัจพจน์ หรือระบบรูปนัยอื่น ๆ เหมือนกันกับบทบาทของอนิยาม
อนิยามในวิชาทฤษฎีสัจพจน์ บางครั้งจะกล่าวว่า "ได้นิยาม" โดยอนิยามอย่างน้อยหนึ่งอนิยาม แต่อาจทำให้เข้าใจผิดได้ ระบบรูปนัยไม่สามารถกำจัดอนิยามทั้งหลายได้เพราะการนิยามถอยหลังอนันต์ครั้ง
อัลเฟรด ตาร์สกี อธิบายบทบาทของอนิยามไว้ดังนี้:
เมื่อเราตั้งกฎอย่างหนึ่ง เราแยกแยะชุดของนิยามมาชุดเล็ก ๆ นิยามชุดนี้เราสามารถเข้าใจได้ทันที และเราเรียกการแสดงนี้เราเรียกว่า ศัพท์พื้นฐาน หรือ อนิยาม และเรานำศัพท์เหล่านี้มาใช้งานโดยไม่ทราบความหมาย ในขณะเดียวกันเรานำหลักการนี้มาใช้: จะไม่ใช้ศัพท์ใด ๆ ในกฎนี้มาพิจารณา เว้นแต่ความหมายได้กำหนดโดยอนิยามหรือศัพท์ใด ๆ ที่อธิบายความหมายไว้ก่อนหน้า ประโยคที่ตัดสินความหมายของศัพท์ด้วยวิธีนี้เรียก นิยาม...
ความคิดรวบยอดพื้นฐานของ เซต ในทฤษฎีเซตเชิงสัจพจน์เป็นตัวอย่างของอนิยาม มารี ไทล์ เขียน:
'นิยาม' ของ 'เซต' เป็นคำนิยามน้อยกว่าการอธิบายบางสิ่งซึ่งได้สถานะของศัพท์พื้นฐานอันไม่ได้นิยาม
มีหลักฐานแสดงว่าเธอยกคำพูดของเฟลิก เฮาส์ดอร์ฟฟ์ว่า : "เซตสร้างขึ้นโดยจัดวัตถุเดี่ยว ๆ รวมกันเป็นเซตทั้งเซต เซตเป็นความคิดแบบพหูพจน์เป็นหน่วยเดียว"
เมื่อระบบสัจพจน์ระบบหนึ่งเริ่มกล่าวถึงสัจพจน์ อนิยามอาจไม่ได้กล่าวถึงอย่างแจ่มแจ้ง ซูซาน ฮาก (1978) เขียนว่า "เซตของอนิยามบางครั้งกล่าวว่าให้นิยามโดยอ้อมของอนิยาม"
ตัวอย่าง พบใน- ทฤษฎีเซตสามัญ เซตว่างเป็นอนิยาม (การกล่าวว่าเซตว่างมีอยู่เป็นสัจพจน์โดยอ้อม)- สัจพจน์ของเปอาโน ฟังก์ชันตัวตามหลังและเลขศูนย์เป็นอนิยาม- ระบบสัจพจน์ อนิยามจะขึ้นอยู่กับเซตของสัจพจน์ที่เลือกมาสำหรับระบบ เรื่องนี้อธิบายโดยอเลสซานโดร ปาโดอา ที่การประชุมนานาชาติของนักคณิตศาสตร์ ในปารัสในปี 1900- เรขาคณิตแบบยุคลิด ภายใต้ระบบสัจพจน์ของดาฟิด ฮิลแบร์ท อนิยามได้แก่ จุด, เส้น, ระนาบ, ความเท่ากันทุกประการ, การอยู่ระหว่าง และ การเชื่อมต่อ- เรขาคณิตแบบยุคลิด ภายใต้ระบบสัจพจน์ของจูเซ็ปเป เปอาโน อนิยามได้แก่ จุด, ส่วนของเส้นตรง และ การเคลื่อนไหว- ปรัชญาคณิตศาสตร์ เบอร์ทรันด์ รัสเซลล์พิจารณา "สิ่งที่ไม่สามารถนิยามได้ในคณิตศาสตร์" ว่าสร้างกรณีความเป็นตรรกศาสตร์ ในหนังสือ The Principles of Mathematics (1903) ที่เขาเขียน

**ดูเพิ่ม**
ทฤษฎีเซตเชิงสัจพจน์
*พื้นฐานเรขาคณิต
*พื้นฐานคณิตศาสตร์
*ตรรกคณิตศาสตร์
*ทฤษฎีวัตถุ

**อ้างอิง**
 Susan Haak (1978) Philosophy of Logics, page 245, Cambridge University Press- Alfred Tarski (1946) Introduction to Logic and the Methodology of the Deductive Sciences, page 118, Oxford University Press.- Mary Tiles (2004) The Philosophy of Set Theory, page 99
หมวดหมู่:ตรรกศาสตร์
หมวดหมู่:ทฤษฎีเซต
หมวดหมู่:ปรัชญาตรรกศาสตร์
บอซซาโนวาเบบี

บอซซาโนวาเบบี (Bossa Nova Baby) เป็นเพลงที่แต่งขึ้นโดย เจอร์รี ลีเบอร์ และไมค์ สโตลเลอร์ และบันทึกเสียงในวันที่ 22 มกราคม ค.ศ. 1963 ในค่ายอาร์ซีเอเรเคิดส์ โดย เอลวิส เพรสลีย์ ที่แนชวิลล์ ,รัฐเทนเนสซี เป็นส่วนหนึ่งของเพลงภาพเคลื่อนไหว Fun in Acapulco
เพลงนี้ถูกจัดอยู่ในอันดับที่ 8 ของชาร์ตป็อป บิลบอร์ดฮอต 100 และอันดับที่ 20 ของ Billboard R&B Singles chart ในปี ค.ศ. 1963

**อ้างอิง**

**แหล่งข้อมูลอื่น**
 bossa-nova-baby
หมวดหมู่:เพลงของเอลวิส เพรสลีย์
หมวดหมู่:ซิงเกิลในปี พ.ศ. 2506
แคนต์เฮลพ์ฟอลลิงอินเลิฟ

แคนต์เฮลพ์ฟอลลิงอินเลิฟ (Can't Help Falling in Love) เป็นเพลงป็อปต้นฉบับของนักร้องชาวอเมริกัน เอลวิส เพรสลีย์ และจัดจำหน่ายโดย Gladys Music, Elvis Presley's publishing company แต่งโดย Hugo Peretti, Luigi Creatore และGeorge David Weiss เป็นเพลงที่อยู่ในภาพยนตร์เรื่อง Blue Hawaii ต่อมาในช่วงสี่ทศวรรษที่ผ่านมาเพลงนี้ถูกบันทึกโดยศิลปินอื่น ๆ อีกมากมาย

**อ้างอิง**

**แหล่งข้อมูลอื่น**
 cant-help-falling-in-love
หมวดหมู่:ซิงเกิลในปี พ.ศ. 2504
หมวดหมู่:ซิงเกิลในปี พ.ศ. 2519
หมวดหมู่:ซิงเกิลในปี พ.ศ. 2530
หมวดหมู่:ซิงเกิลในปี พ.ศ. 2536
หมวดหมู่:ซิงเกิลในปี พ.ศ. 2545
หมวดหมู่:เพลงของเอลวิส เพรสลีย์
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลอันดับ 1 ในยูโรเปียนฮอต 100
แม่แบบ:เหตุการณ์ปัจจุบัน/2557 มีนาคม 2

* วิกฤตการณ์ไครเมีย พ.ศ. 2557
** สภาความมั่นคงและการป้องกันชาติยูเครนประกาศระดมพลทั่วยูเครน  (Glavkom)
*วิกฤตการณ์การเมืองไทย พ.ศ. 2556–2557
**กปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) ยุติการชุมนุมแบบชัตดาวน์บางกอก หรือ ปิดกรุงเทพฯ ที่เริ่มมาตั้งแต่วันที่ 13 มกราคม ปีเดียวกัน โดยยุบเวทีทั้งหมด ยกเว้นเวทีที่แจ้งวัฒนะ มารวมไว้ที่เวทีเดียวกัน คือ ภายในสวนลุมพินี  (เดลินิวส์ออนไลน์)
}
เวกมีอัป

เวกมีอัป (Wake Me Up) อาจหมายถึง- "เวกมีอัป" (เพลงอะวีชี) ค.ศ. 2013- "เวกมีอัป" (เพลงมาอิ คูรากิ) ค.ศ. 2014- "เวกมีอัป" (เพลงทไวซ์) ค.ศ. 2018
ลิตเติลซิสเตอร์ (เพลงเอลวิส เพรสลีย์)

ลิตเติลซิสเตอร์ (Little Sister) เป็นเพลงร็อกแอนด์โรล ที่แต่งโดย ด็อก โบมัส และมอร์ต ชูแมน เป็นเพลงต้นฉบับที่วางจำหน่ายเป็นซิงเกิลในปี ค.ศ. 1961 โดย นักร้องชาวอเมริกัน เอลวิส เพรสลีย์ ผู้ที่ทำให้เพลงกลายเป็นเพลงฮิตอันดับที่ 5 ของบิลบอร์ดฮอต 100 ซิงเกิลนี้ติดอันดับที่ 1 ในสหราชอาณาจักร
เพลงนี้ต่อมาได้รับการขับร้องโดยศิลปินมากมาย เช่น ไดวท์ โยแคม ,โรเบิร์ต แพลนต์ ,เดอะ ไนท์ฮอร์กส ,เดอะ สแตกเกอร์ส ,เพิร์ลแจม ,ไรย์ คูเดอร์ และเจสซี และริปเปอร์ เวอร์ชันของโยแคมติดอันดับที่ 7 ของชาร์ตซิงเกิลคันทรี บิลบอร์ด ในปี ค.ศ. 1987

**อันดับ**

**เอลวิส เพรสลีย์**

**อ้างอิง**

**แหล่งข้อมูลอื่น**
 little-sister
หมวดหมู่:ซิงเกิลในปี พ.ศ. 2504
หมวดหมู่:ซิงเกิลในปี พ.ศ. 2530
หมวดหมู่:เพลงของเอลวิส เพรสลีย์
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงในปี พ.ศ. 2504
ไอนีดยัวร์เลิฟทูไนต์

ไอนีดยัวร์เลิฟทูไนท์ (I Need Your Love Tonight) เป็นเพลงที่แต่งโดย Sid Wayne และBix Reichner และบันทึกเสียงโดย เอลวิส เพรสลีย์ ในวันที่ 10 มิถุนายน ค.ศ. 1958 ในที่ RCA Studio B เมืองแนชวิลล์ ,รัฐเทนเนสซี
เพลงนี้ติดอันดับที่ 4 ของชาร์ตซิงเกิลป็อป บิลบอร์ด ในปี ค.ศ. 1959

**อ้างอิง**

**แหล่งข้อมูลอื่น**
 i-need-your-love-tonight
หมวดหมู่:เพลงของเอลวิส เพรสลีย์
หมวดหมู่:ซิงเกิลในปี พ.ศ. 2502
หมวดหมู่:เพลงในปี พ.ศ. 2501
วันไนต์ (เพลง)

วันไนท์ (One Night) เป็นเพลงที่แต่งโดยเดฟ บาร์โธโลมิว, เพิร์ล คิง และแอนนิต้า สไตแมน และได้รับความนิยมโดย เอลวิส เพรสลีย์ วางจำหน่ายในรูปแบบ double A-side พร้อมกับ "I Got Stung" เพลงนี้ถูกจัดอยู่ในอันดับที่ 1 ถึง 2 ครั้งของชาร์ตซิงเกิลแห่งสหราชอาณาจักร ในสหรัฐอเมริกา "One Night" ถูกจัดอยู่ในอันดับที่ 4 ของชาร์ตซิงเกิลป็อป และอันดับที่ 10 ของชาร์ตซิงเกิล R&B 

**อ้างอิง**

**แหล่งข้อมูลอื่น**
 One Night / I Got Stung Guide part of the  The Elvis Presley Record Research Database
หมวดหมู่:ซิงเกิลในปี พ.ศ. 2501
หมวดหมู่:เพลงของเอลวิส เพรสลีย์
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
ทูมัช (เพลงเอลวิส เพรสลีย์)

ทูมัช (Too Much) เป็นเพลงบันทึกเสียงที่ฮิตอันดับที่ 1 ของเอลวิส เพรสลีย์ และจัดจำหน่ายโดย เอลวิส เพรสลีย์ มิวสิก ในปี ค.ศ. 1956 เพลงนี้แต่งโดย ลี โรเซ็นเบิร์ก ,เบอร์นาร์ด ไวย์นแมน บันทึกเสียงครั้งแรกในปี ค.ศ. 1954 โดย เบอร์นาร์ด ฮาร์ดิสัน ในค่าย Republic Records ต่อมาเอลวิส เพรสลีย์ ได้บันทึกเสียงในกันยายน ค.ศ. 1956

**อันดับ**

**อ้างอิง**


**แหล่งข้อมูลอื่น**
 too-much
หมวดหมู่:เพลงของเอลวิส เพรสลีย์
หมวดหมู่:ซิงเกิลในปี พ.ศ. 2500
ณรรลฌา ดอกกะฐิน

ณรรลฌา ดอกกะฐิน นัท เกิดวันที่ 8 ตุลาคม พ.ศ. 2538 เป็นนักร้องชาวไทย

**ประวัติ**
ณรรลฌา ดอกกะฐิน จบการศึกษาจากคณะดุริยางคศาสตร์ มหาวิทยาลัยศิลปากร สาขาดนตรีแจ๊ส เป็นผู้เข้าประกวดในรายการ เดอะสตาร์ ค้นฟ้าคว้าดาว ปี 10 และได้เป็น 8 คนสุดท้ายเดอะสตาร์ในปีที่10 หมายเลขประจำตัวคือ หมายเลข 6 ก่อนหน้านี้เมื่ออยู่โรงเรียนทุ่งสงเคยเป็นนักร้องนำให้กับวง T.S. Combo ของโรงเรียน และโชว์พลังเสียงจนนำทีมคว้าแชมป์ฤดูร้อนชิงช้าสวรรค์ ปี5 ในการแข่งขันชิงช้าสวรรค์คอนเทสต์ และยังได้ประกวดในรายการแข่งขันในรายการ The Voice Thailand season1 จนได้เป็นลูกทีมของโค้ชสหรัถ สังคปรีชา โดยเธออวดความสามารถด้านการร้องเพลงได้หลากหลายแนวอย่างโดดเด่น จนทำให้ทะลุเข้าไปถึงการแข่งขันรอบไลฟ์โชว์ ปัจจุบัน ณรรลฌา หมดสัญญากับค่ายเอ็กแซ็กท์แล้ว แต่ยังคงรับร้องเพลง เป็นครูสอนร้องเพลง รวมถึงทำงานประจำในบริษัทบรรจุภัณฑ์แห่งหนึ่งอีกด้วย

**ผลงาน**

**พิธีกร**
วีเจ รายการ Music Request ทางช่อง Gmm Music

**เพลง**

**ซิงเกิ้ล**
 เพลง เกลียดพระจันทร์ (ประกอบละครเรื่อง เสือ)- เพลง หนึ่งนาทีที่ไม่เหลือใคร (Gam and the angels)

**เพลงพิเศษ**
เพลง "มัน ใหญ่ มาก 7 โจ๊ะ" 
ร้องใหม่ ศิริพร อำไพพงษ์ , ณรรลฌา ดอกกะฐิน

**อัลบั้ม**

**เดอะสตาร์10**
 เพื่อดาวดวงนั้น ศิลปิน รวมเดอะสตาร์ปี10 

**10 Years of Love บทเพลงรักจากเดอะสตาร์**
รักของฉันนั้นคือเธอ ศิลปิน รวมศิลปินเดอะสตาร์

**มิวสิกวีดีโอ**
เกลียดพระจันทร์ (Single แรกของณรรลฌา)- เพื่อดาวดวงนั้น ศิลปิน รวมเดอะสตาร์ปี10
*รักของฉันนั้นคือเธอ ศิลปิน รวมศิลปินเดอะสตาร์

**คอนเสิร์ต**

**รางวัล**
 แชมป์ฤดูร้อนชิงช้าสวรรค์ ปี5- 12 คนสุดท้าย ในรายการ The Voice Thailand ซีซั่นที่ 1- รางวัลถ้วยพระราชทาน Yamaha Thailand Music Festival 2014- รางวัลแชมป์ระดับประเทศ รายการสพฐ. ประเภทขับร้องเพลงไทยสากลและสากล - ผู้เข้าแข่งขันรายการ TO BE NUMBER ONE IDOL- รองชนะเลิศที่ 6 (ที่7) เดอะสตาร์ปี10

**อ้างอิง**
หมวดหมู่:นักร้องหญิงชาวไทย
หมวดหมู่:บุคคลจากจังหวัดนครศรีธรรมราช
หมวดหมู่:บุคคลจากจังหวัดภูเก็ต
หมวดหมู่:เดอะสตาร์ ค้นฟ้าคว้าดาว
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:บุคคลจากโรงเรียนสตรีภูเก็ต
หมวดหมู่:บุคคลจากคณะดุริยางคศาสตร์ มหาวิทยาลัยศิลปากร
แท็บลอยด์จังกี

แท็ปลอยด์ จันเกิล (Tabloid Junkie) เป็นเพลงป็อปที่บันทึกเสียงโดยนักร้องชาวอเมริกัน ไมเคิล แจ็กสัน เพลงนี้ปรากฏอยู่ในแทร็กที่ 11 ในสตูดิโอส์อัลบั้มที่ 9 ของแจ็กสัน HIStory: Past, Present and Future, Book I วางจำหน่ายในปี ค.ศ. 1995 ในรูปแบบ 2 แผ่น
เพลงที่ได้รับความคิดเห็นเชิงบวกจากนักวิจารณ์เพลง "Tabloid Junkie" เป็นเพลงป็อปร็อคกับเนื้อเพลงที่เกี่ยวข้องกับสื่ออคติและการรายงานข่าวเชิงลบของข่าวลือเกี่ยวกับแจ็คสันและชีวิตส่วนตัวของเขาคล้ายกับเพลงก่อนบันทึกโดยแจ็คสัน "Tabloid Junkie" เป็นเพลงที่เจ็ดใน HIStory: Past, Present And Future, Book I ที่มีวัตถุประสงค์เพื่อสื่อ แทร็คนี้ไม่ได้ถูกปล่อยออกมาเป็นซิงเกิล

**รายการเพลง**
 Album track:
# "Tabloid Junkie" - 4:32

**อ้างอิง**
หมวดหมู่:เพลงในปี พ.ศ. 2538
หมวดหมู่:เพลงของไมเคิล แจ็กสัน
หมวดหมู่:เพลงที่ประพันธ์คำร้องโดยไมเคิล แจ็กสัน
หมวดหมู่:เพลงบันทึกเสียงที่ผลิตโดยไมเคิล แจ็กสัน